ZMLUVA O DIELO
uzavretá podľa § 536 a nasl. Obchodného zákonníka č. 513/1991 Zb. v platnom znení

ZMLUVNÉ STRANY
Objednávateľ: 

Správa mestskej zelene v Košiciach,


   

mestská príspevková organizácia
Sídlo:

   

Rastislavova 79, 040 01 Košice






Zastúpený:
   

Ing Marta Popríková, riaditeľka


IČO:

   

17078202

DIČ: 

   

2021157556


IČ DPH:
   

SK 2021157556


Bankové spojenie:

PRIMA banka Slovensko, a. s.

IBAN:



SK42 5600 0000 0004 4386 9004

SWIFT: 


KOMASK2X
Zapísaný  v Živnostenskom registri Okresného úradu  Košice I., číslo živ. registra: 805-7761 
a

Zhotoviteľ:




Sídlo:





Zastúpený:




IČO:


 


IČ DPH:




Bankové spojenie:



IBAN:







Zapísaný 
PREAMBULA


Zmluva sa uzatvára v zmysle § 108 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – podlimitná zákazka.
I. PREDMET ZMLUVY

1. Predmetom tejto zmluvy je záväzok zhotoviteľa, vykonať pre objednávateľa dielo „KREMATÓRIUM – Oprava kamenných ríms kolumbárií a výmena striešky“ podľa špecifikácie a v rozsahu prác na základe cenovej ponuky zo dňa 00.00.2026, ktorá tvorí neoddeliteľnú súčasť tejto zmluvy (príloha č. 1) a cenového výkazu zo dňa 00.00.2026 (príloha č. 2) a záväzok objednávateľa prevziať zhotovené dielo, zaplatiť dohodnutú cenu a poskytnúť zhotoviteľovi potrebnú súčinnosť.

2. Predmetom zmluvy je stavba realizovaná ako celok a pozostávajúca z dvoch častí:
a) časť 1 – Sanácia a výmena kameňov ríms, vyspravenie dutín,

b) časť 2 – Výmena striešok urnových stien.
3. Rozsah predmetu zmluvy:
a) časť 1 - práce budú pozostávať z odstránenia pôvodného travertínového parapetu ríms urnových stien, odstránením pôvodnej úpravy panelových ríms, úpravou betónových parapetných panelov na pohľadové a finálne lepeným novým travertínovým parapetom, vyspravením panelových dutín na pohľadovú úroveň betónu a vyspravením výrazných dutím urnových stien.
b) časť 2 - práce spočívajú v demontáži pôvodných značne narušených striešok urnových stien, ktoré budú nahradené novými strieškami obdobnej konštrukcie, ktorá bola už použitá pri sanácii urnových stien pri predchádzajúcej úprave.
4. Zhotoviteľ sa zaväzuje, že predmet tejto zmluvy bude spĺňať všetky technické požiadavky zverejnené vo výzve na predkladanie ponúk zo dňa 00.00.2026.
5. Zhotoviteľ sa zaväzuje vykonať dielo vo vlastnom mene a  na vlastnú zodpovednosť,                          pri dodržaní kvalitatívnych a technických podmienok, záväzných STN v dohodnutých termínoch, v súlade s právnymi predpismi  a za podmienok dohodnutých v tejto zmluve.

6. Miestom zhotovenia diela je  parcela KN-C č. 2280 k. ú. Nové Ťahanovce, Zelený dvor 1, Košice.  Stavba sa nachádza v lokalite Košice – Sídlisko Ťahanovce na parcele „KN-C“ č. 2280, v katastrálnom území Nové Ťahanovce a je vo vlastníctve Mesta Košice.
II. TERMÍN PLNENIA

1. Začatie prác:


september 2026 
2. Termín ukončenia diela:
30.11.2026
3. 
Začiatok  a ukončenie  realizácie diela zapíše zhotoviteľ do stavebného denníka a tento stav odsúhlasí zodpovedný zamestnanec objednávateľa. 
4.
Zmluvné strany sú povinné bezodkladne informovať druhú zmluvnú stranu vhodnou a preukázateľnou formou napr. e-mailom, telefonicky  o vzniku akejkoľvek udalosti, ktorá bráni alebo sťažuje priebeh alebo zhotovenie diela a ohrozuje splnenie termínu a túto skutočnosť uviesť aj zápisom v denníku, s potvrdením od zástupcu objednávateľa. Zhotoviteľ je oprávnený prerušiť práce na diele v prípade zásahu vyššej moci, ktorou je prekážka, ktorá nastala nezávisle od vôle zmluvnej strany povinnej plniť a bráni jej v splnení povinností uloženej touto zmluvou, právnym predpisom alebo rozhodnutím alebo opatrením správneho orgánu, pokiaľ nemôže predpokladať, že by povinná zmluvná strana mohla túto prekážku alebo jej následky prekonať alebo odstrániť a taktiež, že by mohla túto prekážku v čase vzniku záväzku predpokladať. O dobu prerušenia zhotovenia diela, z uvedených dôvodov, sa predlžuje doba na zhotovenie diela.

5.
Zmluvné strany sa výslovne dohodli, že zhotoviteľ je oprávnený prerušiť práce na diele                       v prípade, ak z poveternostných dôvodov nemôže dielo vykonať v kvalite zodpovedajúcej požiadavke objednávateľa na prvotriednu kvalitu diela. Takéto prerušenie musí byť písomne odsúhlasené objednávateľom.
6.
Rozsah a cena požadovaných  prípadných naviac prác, ktorých potreba vyplynie počas realizácie diela musí byť zdokumentovaná a vzájomne odsúhlasená písomným dodatkom k zmluve, podpísaným štatutárnymi zástupcami zmluvných strán.   

III. CENA ZA DIELO

1. Cena za zhotovenie diela podľa čl. I. tejto zmluvy je stanovená dohodou zmluvných strán                   v zmysle zákona č. 18/1996 Z. z. o cenách v znení neskorších predpisov                                                    a  vykonávacej vyhlášky k  tomuto zákonu č. 87/1996 Z. z. ako cena určená na základe Cenovej ponuky zhotoviteľa zo dňa 00.00.2026 takto:


Cena spolu bez DPH:




 €

     
DPH 23 % :                                                                € 

      
CENA  CELKOM, vrátane DPH:                
 €        

 (slovom: eur a  centov)
2.
Cena diela podľa tohto článku zahŕňa všetky nevyhnutné práce a dodávky, odborné posudky, vyjadrenia, služby, náklady na financovanie ako aj ďalšie súvisiace práce potrebné pri realizácii diela alebo pri prevzatí a odovzdaní diela do užívania, respektíve pri kolaudácií vrátane odvozu, likvidácie a recyklácie odpadu vzniknutého pri realizácii diela.
3.
Ak sa zmluvné strany po uzavretí zmluvy dohodnú na obmedzení rozsahu diela, je objednávateľ povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je objednávateľ povinný zaplatiť cenu primerane zvýšenú. Všetky zmeny a výkony požadované objednávateľom nad rámec predmetu plnenia a práce, ktorých opodstatnenosť bude počas realizácie diela zistená, budú riešené dodatkami k tejto zmluve po odsúhlasení predložených naviac prác a merných jednotiek objednávateľom. Cena za vykonanie týchto prípadných naviac prác sa dohodne na základe jednotkových cien zo súťažnej ponuky, prípadne odsúhlasených predložených cien.
4.
Zmluvné strany sa dohodli, že cena diela bude hradená na základe mesačných daňových dokladov – faktúra a konečnej faktúry, prílohou ktorých bude vždy súpis skutočne vykonaných prác za príslušný kalendárny mesiac, prípadne aj čiastkové preberacie protokoly za ucelené časti diela potvrdené oprávneným zástupcom objednávateľa. Návrh súpisu vykonaných prác odovzdá zhotoviteľ príslušnému oprávnenému zástupcovi objednávateľa na stavbe na kontrolu vždy po uplynutí príslušného kalendárneho mesiaca, za ktorý sa návrh súpisu vykonaných prác spracováva.  

5.
Objednávateľ sa zaväzuje uhradiť faktúru v lehote jej splatnosti. Lehota splatnosti faktúry je 30 dní odo dňa jej doručenia. Za dátum úhrady sa považuje pripísanie finančných prostriedkov na účet zhotoviteľa.

6. 
V prípade, ak faktúra nebude obsahovať právnymi predpismi stanovené náležitosti, objednávateľ má právo ju vrátiť zhotoviteľovi na doplnenie. Dňom doručenia faktúry bez vád začína plynúť nová lehota splatnosti.

7.
V prípade, ak sa zhotoviteľ počas plnenia zmluvy stane platiteľom DPH v zmysle platnej legislatívy, potom cena uvedená v Prílohe č. 1 sa bude v takomto prípade považovať vo vzťahu k DPH za konečnú a nebude navýšená o hodnotu DPH.
IV. ODOVZDANIE DIELA, ZODPOVEDNOSŤ ZA VADY, ZÁRUKA

1.
Zhotoviteľ je povinný uskutočniť predmet zmluvy v množstve, kvalite a prevedení, ako určuje zmluva, pričom náklady na dopravu, ktoré mu vzniknú v súvislosti s realizáciou diela, hradí zhotoviteľ.

2. 
Zhotoviteľ je povinný písomne oznámiť objednávateľovi najneskôr 3 pracovné dni vopred, kedy bude predmet zmluvy pripravený na odovzdanie a prevzatie.
3. 
Neodovzdanie, neúplnosť alebo nepravdivosť dokladov potrebných k odovzdaniu a prevzatiu diela má za následok, že dielo sa považuje za neodovzdané.
4. 
V prípade, že z dôvodu nedbanlivosti zhotoviteľa vzniknú viac náklady tieto nebudú objednávateľom uhradené.
5.   
Záručná doba na dielo je 24 mesiacov. Záručné opravy budú poskytnuté bezplatne v rámci záručného servisu v trvaní 24 mesiacov od odovzdania a prevzatia celého diela bez vád. Záručné doby začínajú plynúť odo dňa odovzdania a prevzatia celého diela bez vád a nedorobkov objednávateľom spôsobom dohodnutým v tejto zmluve. 

6.
Správu o vadách diela je objednávateľ povinný dodať v písomnej forme zhotoviteľovi, prípadne ním poverenej osobe bez zbytočného odkladu. V uvedenej správe uvedie všetky zistené vady, spôsob, akým sa prejavujú a svoje požiadavky.

7.
Zhotoviteľ sa zaväzuje odstrániť všetky zistené vady bez zbytočného odkladu od ich nahlásenia. Záručné opravy budú vykonané bezplatne. 

8.
Zhotoviteľ zodpovedá za vady, ktoré boli spôsobené porušením jeho povinností.

V. SANKCIE

1.
V prípade, že zhotoviteľ nedodrží dobu plnenia dohodnutú v tejto zmluve, uhradí objednávateľovi zmluvnú pokutu vo výške 50 € za každý deň omeškania.

2.
V prípade, že objednávateľ neuhradí faktúru v lehote splatnosti podľa čl. III., zaplatí                      za neuhradenú faktúru úrok z omeškania vo výške 0,01 % z nezaplatenej čiastky bez DPH za každý deň omeškania.

VI. PODKLADY A SÚČINNOSŤ OBJEDNÁVATEĽA
1.       
Objednávateľ odovzdá zhotoviteľovi stavenisko na základe písomného Protokolu                          o odovzdaní a prevzatí staveniska, podpísaného oprávnenými zástupcami obidvoch zmluvných strán, v termíne podľa vzájomnej dohody, v zmysle čl. II tejto zmluvy.

2.       
Objednávateľ je povinný odovzdať stavenisko zhotoviteľovi v takom právnom a stavebno-technickom stave, aby zhotoviteľ mohol na ňom začať s realizáciou diela  riadne a včas                    a v dohodnutých termínoch, v súlade s podmienkami tejto zmluvy a právnymi predpismi.               V prípade omeškania objednávateľa s odovzdaním staveniska sa posúva termín odovzdania o dobu omeškania, táto skutočnosť sa zaznamená písomne v protokole o odovzdaní staveniska, resp. v stavebnom denníku. 
3. 
Objednávateľ sa zaväzuje poskytnúť zhotoviteľovi potrebnú súčinnosť. Tým sa rozumie najmä operatívna spolupráca pri začatí, priebehu, ukončení diela a jeho odovzdaní objednávateľovi. Súčinnosť poskytne objednávateľ v rozsahu a termínoch potrebných na riadne plnenie zmluvy zo strany zhotoviteľa. V prípade, ak objednávateľ neposkytne zhotoviteľovi potrebnú súčinnosť a v dôsledku toho je ohrozené resp. sťažené plnenie termínov, zhotoviteľ nie je v omeškaní so zhotovením a odovzdaním diela. 

4. 
Zhotoviteľ sa zaväzuje udržiavať na mieste vykonania diela a na prístupových komunikáciách poriadok a čistotu, odstraňovať odpady a nečistoty vzniknuté v priebehu realizácie diela a po ukončení diela  stavenisko a okolie vyčistiť a upratať. 

5. 
Ak zodpovedný zamestnanec zhotoviteľa zistí v mieste vykonávania diela také prekážky (akúkoľvek udalosť), ktoré bránia alebo sťažujú realizáciu diela,  je povinný to ihneď oznámiť objednávateľovi a túto skutočnosť zaznamenať v denníku. Zároveň je povinný zabezpečiť, aby záznam v denníku potvrdil podpisom oprávnený zástupca objednávateľa. Objednávateľ je povinný odstrániť všetky prekážky a umožniť zhotoviteľovi začať realizovať dielo, resp. v priebehu jeho realizácie.

6. 
Zhotoviteľ zodpovedá za to, že počas realizácie diela budú dodržané ustanovenia zákona               č. 314/2001 Z. z. o ochrane pred požiarmi v znení neskorších predpisov a bezpečnosť  pri práci v znení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

VII. DENNÍK
1. 
Zodpovedný odborný zamestnanec zhotoviteľa je povinný viesť odo dňa začatia realizácie diela o prácach, ktoré vykonáva denník a to až do ukončenia diela, jeho odovzdania  zhotoviteľom a prevzatia objednávateľom. Do denníka zapisuje  zhotoviteľ  všetky skutočnosti rozhodujúce na plnenie zmluvy, údaje o časovom postupe prác, ich akosti, zdôvodnenie odchýlok od projektovej dokumentácie, údaje dôležité na posúdenie hospodárnosti prác a pod. V priebehu pracovného času musí byť denník prístupný objednávateľovi. Skutočnosti zaznamenávané v denníku podpisuje aj zástupca objednávateľa.

2. 
Zmluvné strany sú povinné sledovať obsah denníka a vyjadrovať sa k zápisom druhej zmluvnej strany v ňom uvedeným do 3 pracovných dní od zápisu, inak sa má za to, že s obsahom zápisu súhlasia. V súrnych prípadoch  zhotoviteľ odošle zápis z denníka objednávateľovi faxom, resp. e-mailom a pod. a objednávateľ sa k nemu vyjadrí do 2 pracovných dní. Zápisy v denníku obojstranne odsúhlasia a podpíšu zástupcovia obidvoch zmluvných strán. Objednávateľ má právo robiť si z denníka fotokópie. Povinnosť viesť denník sa skončí ukončením diela a jeho odovzdaním objednávateľovi. 

3.
Na všetky zmeny a naviac práce sú zmluvné strany povinné upozorniť bezodkladne druhú zmluvnú stranu a tieto uviesť aj zápisom do denníka s ich obojstranným odsúhlasením zástupcami zmluvných strán. 

VIII. ODOVZDANIE A PREVZATIE ZHOTOVENÉHO DIELA
1.
Povinnosť vykonať dielo zo strany zhotoviteľa bude splnená riadnym ukončením a protokolárnym odovzdaním diela objednávateľovi v mieste jeho realizácie, za účasti zástupcov obidvoch zmluvných strán. 

2.
O odovzdaní a prevzatí diela je zhotoviteľ povinný spísať Preberací protokol na základe Súpisu vykonaných prác v 2 – och vyhotoveniach, podpísaný zástupcami zmluvných strán,     z ktorých každá zo zmluvných strán obdrží po jednom vyhotovení.

IX.  ZÁNIK ZMLUVY
1.
Zmluva môže zaniknúť okrem riadneho splnenia všetkých práv a povinností zmluvných strán z nej vyplývajúcich, aj na základe dohody zmluvných strán, výpoveďou alebo odstúpením                 od zmluvy z dôvodu podstatného porušenia zmluvných podmienok. 

2.
Každá zmluvná strana môže túto zmluvu kedykoľvek ukončiť písomnou výpoveďou                 bez uvedenia dôvodu. Výpovedná doba je jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. 

3.
Zmluvný vzťah  podľa tejto zmluvy môže skončiť aj písomnou dohodou zmluvných strán           ku ktorémukoľvek dňu.
X. ZÁVEREČNÉ USTANOVENIA
1.
Akékoľvek dohody, zmeny alebo doplnenia k tejto zmluve je možné urobiť len na základe vzájomnej dohody zmluvných strán vo forme dodatkov k tejto zmluve. Návrhy dodatkov môže predkladať ktorákoľvek zo zmluvných strán.

2.
Zmluvné strany uzatvárajú zmluvu slobodne, vážne, určito a zrozumiteľne, nie v tiesni ani za nápadne nevýhodných podmienok, čo potvrdzujú svojimi podpismi. 

3.
Otázky neupravené touto zmluvou sa budú riadiť príslušnými ustanoveniami Obchodného zákonníka. 

4.
Zmluva nadobúda platnosť dňom podpísania zmluvnými stranami a účinnosť nadobúda dňom nasledujúcom po dni jej zverejnenia v Centrálnom registri zmlúv. 

5.
Táto zmluva sa vyhotovuje v 2 vyhotoveniach, z ktorých 1 obdrží objednávateľ                                   a 1 zhotoviteľ.

Príloha č. 1 Cenová ponuka zo dňa 00.00.2026
Príloha č. 2 Výkaz-výmer

 V Košiciach dňa .......................      



   V Košiciach dňa ................................      

               Za objednávateľa:                                                                Za zhotoviteľa: 


    Ing. Marta Popríková 



                        riaditeľka






  


4

